CELEX: 22005D0088
Language: hu
Date: 2005-06-10 00:00:00
Title: Az EGT-Vegyesbizottság 88/2005 határozata (2005. június 10.) az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról

13.10.2005   
            
            
               HU
            
            
               Az Európai Unió Hivatalos Lapja
            
            
               L 268/24
            
         
      AZ EGT-VEGYESBIZOTTSÁG 88/2005 HATÁROZATA
   
   (2005. június 10.)
   az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodásra (a továbbiakban: a megállapodás), amelyet az Európai Gazdasági Térségről szóló megállapodás kiigazításáról szóló jegyzőkönyv módosított és különösen annak 86. és 98. cikkére,
   mivel:
   
               (1)
            
            
               A megállapodás 31. jegyzőkönyvét az EGT-Vegyesbizottság 2004. december 16-i 183/2004 határozata (1) módosította.
            
         
               (2)
            
            
               Helyénvaló a megállapodásban részes Szerződő Felek együttműködésének kiterjesztése a képesítések és a szakmai alkalmasság átláthatóságának egységes közösségi keretéről (Europass) szóló, 2004. december 15-i 2241/2004/EK európai parlamenti és tanácsi határozat (2) felvételével.
            
         
               (3)
            
            
               Ezért a megállapodás 31. jegyzőkönyvét módosítani kell annak érdekében, hogy ez a kibővített együttműködés 2005. január 1-jétől kezdődően hatályba léphessen,
            
         A KÖVETKEZŐKÉPPEN HATÁROZOTT:
   1. cikk
   A megállapodás 31. jegyzőkönyve 4. cikkének 2k. bekezdése a következő francia bekezdéssel egészül ki:
   
               „—
            
            
               
                  32004 D 2241: A képesítések és a szakmai alkalmasság átláthatóságának egységes közösségi keretéről (Europass) szóló, 2004. december 15-i 2241/2004/EK európai parlamenti és tanácsi határozat (HL L 390., 2004.12.31., 6. o.).”
            
         2. cikk
   Ez a határozat az EGT-Vegyesbizottsághoz a megállapodás 103. cikkének (1) bekezdése szerint előírt utolsó értesítés eljuttatását követő napon lép hatályba (3).
   Ezt a határozatot 2005. január 1-jétől kell alkalmazni.
   3. cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében kell kihirdetni.
   
      Kelt Brüsszelben, 2005. június 10-én.
      
         
            az EGT-Vegyesbizottság részéről
         
         
            az elnök
         
         Richard WRIGHT
         
      
   
   
      (1)  HL L 133., 2005.5.26., 48. o.
   
   
      (2)  HL L 390., 2004.12.31., 6. o.
   
   
      (3)  Alkotmányos követelményeket nem jeleztek.